Fear and Desire
<s>Fear and Desire () je američki crno-bijeli ratni fim snimljen 1953. godine u režiji Stanleya Kubricka, poznat kao njegov cjelovečernji debi, ali i najopskurnije ostvarenje njegove filmografije.</s>

<s>Protagonisti su grupa vojnika fiktivne neimenovane zemlje koja se tokom rata našla iza neprijateljskih linija.</s><s>Radnja prikazuje njihove napore da se vrate kući, ali kako ih u tome omete djevojka (čiji lik tumači Virginia Leith) koja na njih nabasa.</s>

<s>Scenario za film je napisao Howard Sackler, Kubrickov prijatelj iz srednje škole.</s><s>Kubrick, koji je prije toga bio režirao dva kratka dokumentarna filma, je prije početka produkcije dao otkaz na mjesto fotografa u njujorškom časopisu Look.</s><s>Sredstva za film je originalno prikupio od rodbine i prijatelja.</s><s>Snimanje, koje je obavljeno na lokacijama u Kaliforniji su obilježili tehnički problemi, a kasnije i upeterostročenje budžeta.</s>

<s>Usprkos svega, kada je premijerno prikazan u New Yorku, Fear and Desire je dobio dobre kritike, a uglednog kritičara Jamesa Ageeja je toliko oduševio da je, prema apokrifnim navodima, Kubricka pozvao na piće kako bi mu lično izrazio oduševljenje.</s><s>Publika, međutim, film nije dobro primila.</s><s>Kubrick je, kako bi pokrio troškove, bio prisiljen snimiti The Seafarers, promotivni film po narudžbi pomorskog sindikata.</s><s>Nekoliko mjeseci kasnije je preminuo Joseph Burstyn, glavni distributer filma, a nakon čega se Kubrick posvetio snimanju svog drugog i nešto uspjelijeg filma Killer's Kiss.</s><s>Sam Fear and Desire je nakon toga postao gotovo potpuno nedostupan, a što se ponekad tumačilo time da je Kubrick, nezadovoljan svojim prvijencem, otkupio sve kopije.</s><s>Tek 1993. je prikazan na Telluride festivalu, a godine 2014. je izdano DVD-izdanje.</s>

<s>Uloge
 David Allen ...</s><s>Narrator
 Frank Silvera ...</s><s>Nar.</s><s>Mac
 Kenneth Harp ...</s><s>Por.</s><s>Corby / General
 Paul Mazursky ...</s><s>Redov Sidney
 Steve Coit ...</s><s>Redov Fletcher / Kapetan
 Virginia Leith ...</s><s>Djevojka</s>

<s>Izvori</s>

<s>Literatura</s>

<s>Vanjske veze</s>

<s>Američki filmovi
Ratni filmovi
Akcije (filmovi)
Pustolovni filmovi
Nezavisni filmovi
Authority control 2</s>

